പതിനാറോളം വീടുകളില് ചോരക്കറ ജനം ഭീതിയില് മാനന്തവാടി: നാലാംമൈല് ചുള്ളിയാട്ടുകുന്നിലെ പതിനാറോളം വീടുകളുടെ വരാന്തയിലും മുന്ഭാഗത്തെ ഭിത്തിയിലും ചോരത്തുള്ളികള് കണ്ടെത്തിയത് പ്രദേശവാസികളുടെ ഉറക്കം കെടുത്തുന്നു. വീട്ടില് ചോരത്തുള്ളികള് കണ്ടവര് അത് കഴുകിക്കളഞ്ഞിരുന്നു. തുടര്ന്നാണ് പരിസരത്തെ എല്ലാ വീട്ടുകാര്ക്കും ഇതേ അനുഭവമുള്ളതായി ഒാരോ വീട്ടുകാരും അറിയുന്നത്. തുടര്ന്ന് സ്റ്റേഷനില് വിവരമറിയിക്കുകയും മാനന്തവാടി പൊലീസ് സ്ഥലത്തെത്തി അന്വേഷണം ആരംഭിക്കുകയും ചെയ്തു.ചോരത്തുള്ളികളുടെ സാമ്ബിള് പരിശോധനക്കായി അയച്ചിട്ടുണ്ടെന്നും പരിശോധന ഫലം വന്നതിനുശേഷം കൂടുതല് അന്വേഷണം നടത്തുമെന്നും പൊലീസ് വ്യക്തമാക്കി. പ്രദേശവാസികളെ ഭയപ്പെടുത്താനായി ആരോ മനഃപൂര്വം ചെയ്തതാകാനാണ് സാധ്യതയെന്നാണ് പ്രാഥമിക വിലയിരുത്തല്. പരിസര പ്രദേശങ്ങളില് അറവു നടക്കാറുള്ളതായും പറയപ്പെടുന്നുണ്ട്.